5ί9Π3ΐυΓβ ΝοΙ 
\/θΓΪίίΘ(^.^ \ 



ϋϊςΐυΐνίίςηθίΐ 6γ I 
νΑΚνΑΚΑ ΖΑΟΗ^ΑΚΙ 
ϋβΐβ: 2016.08.ΜΠ0:24:08 
ΕΕ5Τ Γ 
Κθ35θπ: 5ίβΠ8α ΡϋΡ 
(θΓηΙυΘόόβοΙ) | 
ίοθ3ΐίοη: Α0τβ|5, ΕΙΜηίΚο 
Τγρο9Γ3<ϊο 


7821 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


5 Αυγούστου 2016 


ΤΕΥΧΟΣ ΠΡΩΤΟ 


Αρ 


. Φύλλου 146 


ΠΕΡΙΕΧΟΜΕΝΑ 

ΑΠΟΦΑΣΕΙΣ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 

1 Περί δημοσιεύσεως στην Εφημερίδα της Κυβερ- 
νήσεως αποφάσεως της Ολομέλειας της Βου¬ 
λής «Για την τροποποίηση διατάξεων της από 

15.11.1982 (ΦΕΚ 137/Α /1982) απόφασης της 
Ολομέλειας της Βουλής». 

2 Περί δημοσιεύσεως στην Εφημερίδα της Κυβερ- 
νήσεως αποφάσεως της Ολομέλειας της Βουλής 
«Για την τροποποίηση διατάξεων του Κανονισμού 
της Βουλής - Μέρος Β' (ΦΕΚ 51 Α'/10.4.1997)». 

3 Περί δημοσιεύσεως στην Εφημερίδα της Κυβερ- 
νήσεως αποφάσεως της Ολομέλειας της Βουλής 
«Κανονισμός Λειτουργίας της Επιτροπής του άρ¬ 
θρου 3Α'του Ν. 3213/2003 (ΦΕΚ 309 Α')». 


ΑΠΟΦΑΣΕΙΣ 

ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 


Αριθμ. 


Πρωτ. 11534 
Διεκπ. 7961 


( 1 ) 


Περί δημοσιεύσεως στην Εφημερίδα της Κυβερ- 
νήσεως αποφάσεως της Ολομέλειας της Βου¬ 
λής «Για την τροποποίηση διατάξεων της από 

15.11.1982 (ΦΕΚ 137/Α71982) απόφασης της 
Ολομέλειας της Βουλής». 


Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 


Έχοντας υπόψη: 

1. το άρθρο 65 παρ. 1 του Συντάγματος, σε συνδυασμό 
με το άρθρο 97 (πρώην άρθρο 103) του Κανονισμού της 
Βουλής (Μέρος Β’ - ΦΕΚ 51 Α'/10.4.1997), όπως ισχύει, 

2. την από 1 Αυγούστου 2016 πρόταση του Προέδρου 
της Βουλής, 

3. την κατά ΡΟΕ' συνεδρίαση της 3.8.2016 απόφαση 
της Ολομέλειας της Βουλής των Ελλήνων, 

Παραγγέλλουμε 

τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 


ΑΠΟΦΑΣΗ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 
ΤΩΝ ΕΛΛΗΝΩΝ 

Για την τροποιήση διατάξεων της από 

15.11.1982 (ΦΕΚ 137/Α/1982) απόφασης της 
Ολομέλειας της Βουλής 
Άρθρο Μόνο 

Το στοιχείο α' του άρθρου 4 της από 15.11.1982 
(ΦΕΚ 137/Α/1982) απόφασης της Ολομέλειας της Βου¬ 
λής, όπως ισχύει, αντικαθίσταται ως εξής: 

«α. Οι αποδοχέςτων επιστημονικών συνεργατών ανα- 
καθορίζονται, από 1.6.2016, ως εξής: 

Ο μηνιαίος βασικός μισθός των επιστημονικών συ¬ 
νεργατών του στοιχείου α' της παρ. 1 του άρθρου 2 της 
παρούσας είναι ίσος με τον βασικό μισθό του Μ.Κ. 15 
του Ν. 4354/2015 (ΦΕΚ 176/Α/2015). Ο μηνιαίος βασικός 
μισθός των επιστημονικών συνεργατών του στοιχείου 
β' της ως άνω παραγράφου, είναι ίσος με τον βασικό μι¬ 
σθό του προηγουμένου εδαφίου, πολλαπλασιαζόμενο 
με τον συντελεστή 0,85.0 μηνιαίος βασικός μισθός των 
επιστημονικών συνεργατών του στοιχείου γ' της ως άνω 
παραγράφου ισούται με τον μηνιαίο βασικό μισθό των 
συνεργατών του προηγουμένου εδαφίου, πολλαπλασι- 
αζόμενο με τον συντελεστή 0,85. Σε όλες τις ανωτέρω 
περιπτώσεις εφαρμόζονται, κατά τα λοιπά, τα άρθρα 94 
παρ. 1,95 παρ. 1 έως 3 και 164 Δ παρ. 4 του Κανονισμού 
της Βουλής (Μέρος Β'), όπως ισχύουν κάθε φορά.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2016 
Ο Πρόεδρος της Βουλής 
ΝΙΚΟΛΑΟΣ ΒΟΥΤΣΗΣ 


Αριθμ. 


Πρωτ. 11535 
Διεκπ. 7962 


( 2 ) 


Περί δημοσιεύσεως στην Εφημερίδα της Κυβερ¬ 
νήσεως αποφάσεως της Ολομέλειας της Βουλής 
«Για την τροποποίηση διατάξεων του Κανονισμού 
της Βουλής - Μέρος Β' (ΦΕΚ 51 Α710.4.1997)». 


Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1.Το άρθρο 65 παρ. 1 του Συντάγματος, σε συνδυασμό 
με το άρθρο 97 (πρώην άρθρο 103) του Κανονισμού της 
Βουλής (Μέρος Β' - ΦΕΚ 51 Α710.4.1997), όπως ισχύει. 

Τεύχος Α'146/05.08.2016 


2. Τα άρθρα 11 παρ. 4 και 118 παρ. 6 του Κανονισμού 
της Βουλής (Μέρος Κοινοβουλευτικό). 

3. Την από 1 Αυγούστου 2016 πρόταση του Προέδρου 
της Βουλής. 

4. Την από 2 Αυγούστου 2016 έκθεση της επί του Κα¬ 
νονισμού της Βουλής Επιτροπής. 

5. Την κατά ΡΟΕ' συνεδρίαση της 3.8.2016 απόφαση 
της Ολομέλειας της Βουλής των Ελλήνων, κατά την οποία 
ψηφίσθηκε η από 1 Αυγούστου 2016 πρόταση του Προ¬ 
έδρου της Βουλής «Για την τροποποίηση διατάξεων του 
Κανονισμού της Βουλής - Μέρος Β' (ΦΕΚ 51 Α710.4.1997)». 

Παραγγέλλουμε 

τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 

ΑΠΟΦΑΣΗ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 

ΤΩΝ ΕΛΛΗΝΩΝ 

«Για την τροποποίηση διατάξεων του 

Κανονισμού της Βουλής-Μέρος Β' (ΦΕΚ 51 

Α/10.4.1997)» 

Άρθρο 1 

1. Η ισχύς του άρθρου 35 της από 28.6.2016 απόφασης 
της Ολομέλειας της Βουλής των Ελλήνων (ΦΕΚ Α7122) 
αρχίζει από 1.1.2017. 

2. Η παράγραφος 2 του άρθρου 7 της από 10.11.2015 
απόφασης της Ολομέλειας της Βουλής των Ελλήνων 
(ΦΕΚ Α' 144) εξακολουθεί να ισχύει. 

3. Κατά την πρώτη εφαρμογή του άρθρου 35 της από 
28.6.2016 απόφασης της Ολομέλειας της Βουλής των 
Ελλήνων (ΦΕΚ ΑΊ22), το Συμβούλιο συγκροτείται, ως 
προς τα αιρετά μέλη του, με τους αιρετούς εκπροσώπους 
των εργαζομένων και τους αναπληρωτές τους που δια¬ 
νύουν θητεία στο Υπηρεσιακό και Πειθαρχικό Συμβούλιο 
κατά την έναρξη ισχύος της παρούσας. Μετά τη διεξα¬ 
γωγή των εκλογών, το αργότερο έως την τελευταία Πέ¬ 
μπτη του μηνός Μαρτίου 2017, αντικαθίστανται από τα 
νεοεκλεγέντα αιρετά μέλη, σύμφωνα με την παράγραφο 
7 του άρθρου 90 του Κανονισμού της Βουλής (Μέρος Β'), 
όπως ισχύει. Με απόφαση Προέδρου Βουλής καθορίζο¬ 
νται, κατά παρέκκλιση της υπ' αρ. 3590/2862/4-8-1998 
Απόφασης Προέδρου Βουλής (ΦΕΚ Β' 857/12-8-1998), οι 
ειδικότερες προθεσμίες ως προς την προετοιμασία και 
την διεξαγωγή των εκλογών 

Άρθρο 2 

Το άρθρο 1 της από 10.11.2015 απόφασηςτης Ολομέ¬ 
λειας της Βουλής των Ελλήνων (ΦΕΚΑ' 144) εξακολουθεί 
να ισχύει. 

Άρθρο 3 

Στην παράγραφο 6 του άρθρου 152 (πρώην 158/142), 
όπως ισχύει, μετά τη λέξη «δικαίου» προστίθεται η φρά¬ 
ση «αορίστου χρόνου,». 

Άρθρο 4 

Η ισχύς των διατάξεων της παρούσας αρχίζει από 
την ημερομηνία έναρξης της ισχύος της από 28.6.2016 


απόφασης της Ολομέλειας της Βουλής των Ελλήνων 
(ΦΕΚ ΑΊ 22), εκτός αν ορίζεται διαφορετικά στις επιμέ- 
ρους διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2016 
Ο Πρόεδρος της Βουλής 

ΝΙΚΟΛΑΟΣ ΒΟΥΤΣΗΣ 


Αριθμ. 


Πρωτ. 11536 
Διεκπ. 7963 


(3) 


Περί δημοσιεύσεως στην Εφημερίδατης Κυβερ¬ 
νήσεως αποφάσεως της Ολομέλειας της Βουλής 
«Κανονισμός Λειτουργίας της Επιτροπής του άρ¬ 
θρου 3Α' του Ν. 3213/2003 (ΦΕΚ 309 Α')». 


Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 


Έχοντας υπόψη: 

1. το άρθρο 65 παρ. 1 του Συντάγματος, σε συνδυασμό 
με το άρθρο 97 (πρώην άρθρο 103) του Κανονισμού της 
Βουλής (Μέρος Β' - ΦΕΚ 51 Α710.4.1997), όπως ισχύει, 

2. Το άρθρο 3Α παρ. 6 του Ν. 3213/2003 (ΦΕΚ 309 Α') 
όπως ισχύει, 

3. Τον Κανονισμό Λειτουργίας της Επιτροπής Ελέγχου 
Δηλώσεων Περιουσιακής Κατάστασης και της Ειδικής 
Υπηρεσίας, όπως εκδόθηκαν ομόφωνα στη συνεδρίαση 
της 28ης Ιουλίου από την Επιτροπή του άρθρου 3 Α' του 
Ν. 3213/2003 (ΦΕΚ 309 Α'), 

4. την κατά ΡΟΕ' συνεδρίαση της 3.8.2016 απόφαση 
της Ολομέλειας της Βουλής των Ελλήνων, 

Παραγγέλλουμε 

τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΗΣ ΕΠΙΤΡΟΠΗΣ 
ΤΟΥ ΑΡΘΡΟΥ 3Α ΤΟΥ Ν. 3213/2003 

Με την παρ. 4 του άρθρου 175 του Ν. 4389/2016 
(ΦΕΚ Α' 94/27-5-2016) τροποποιήθηκε η παρ. 6 του άρθ. 
3Α’ του Ν. 3213/2003, όπως είχε προστεθεί με το άρθρο 
225 του Ν. 4281/2014 και ορίστηκε ότι: «Ολα τα θέματα 
που σχετίζονται με την οργάνωση και τη λειτουργία της 
Επιτροπής Ελέγχου και της Ειδικής Υπηρεσίας ρυθμί¬ 
ζονται με Κανονισμό Λειτουργίας, ο οποίος εκδίδεται 
απάτην Επιτροπή και εγκρίνεται από την Ολομέλεια της 
Βουλής». 

Ενόψει της ρυθμίσεως αυτής, η Επιτροπή Ελέγχου, συ¬ 
γκροτούμενη από τον/την Πρόεδρο της Ειδικής Μόνιμης 
Επιτροπής θεσμών και Διαφάνειας, ως Πρόεδρο με τον 
αναπληρωτή του, Αρεοπαγίτη ως τακτικό μέλος με τον 
αναπληρωτή του, Σύμβουλο του Ελεγκτικού Συνεδρίου, 
ως τακτικό μέλος με τον αναπληρωτή του, Σύμβουλο 
της Επικράτειας, ως τακτικό μέλος με τον αναπληρωτή 
του, Υποδιοικητή τηςΤράπεζας της Ελλάδας, ως τακτικό 
μέλος με τον αναπληρωτή του, τον Πρόεδρο της Αρχής 
Καταπολέμησης της Νομιμοποίησης Εσόδων από Εγκλη- 

ματικές Δραστηριότητες και της Χρηματοδότησης της 
Τρομοκρατίας και Ελέγχου των Δηλώσεων Περιουσιακής 
Κατάστασης, ως τακτικό μέλος με τον αναπληρωτή του, 
το Συνήγορο του Πολίτη, ως τακτικό μέλος με τον ανα¬ 
πληρωτή του, Βουλευτή της μεγαλύτερης σε δύναμη κοι¬ 
νοβουλευτικής ομάδας που μετέχει στην κυβέρνηση, ως 
τακτικό μέλος με τον αναπληρωτή του και Βουλευτή της 
μεγαλύτερης σε δύναμη κοινοβουλευτικής ομάδας που 
δεν μετέχει στην κυβέρνηση, ως τακτικό μέλος με τον 
αναπληρωτή του, προβαίνει στην κατάρτιση και έκδοση 
του Κανονισμού Λειτουργίας της, ο οποίος στη συνέχεια 
τίθεται υπό την κρίση της Ολομέλειας της Βουλής για την 
έγκρισή του κατά τα οριζόμενα ανωτέρω. 

Άρθρο 1 

Ο παρών Κανονισμός Λειτουργίας διέπεται από τις δι¬ 
ατάξεις των άρθρων 3Ά και 3Β'του Ν. 3213/2003, όπως 
προστέθηκαν μετά άρθρα 225 και 226του Ν. 4281/2014 
και αντί καταστάθηκαν, η πρώτη από αυτές κατά ένα μέ¬ 
ρος της από το άρθρο 175 του Ν. 4389/2016 και η δεύ¬ 
τερη από το άρθρο 176 του ίδιου νόμου και το άρθρο 3 
του Ν. 3213/2003, όπως αντικαταστάθηκε από το άρθρο 
224 του Ν. 4281/2014 και στη συνέχεια με το άρθρο 174 
του Ν. 4389/2016 ως και από τις διατάξεις του άρθρου 
21 του Ν. 3023/2002, όπως τροποποιήθηκε και ισχύει 
με το άρθρο 19 του Ν. 4304/2014 και από τις διατάξεις 
του Ν. 2690/1999 (Κ.Δ.Δ), όπως εκάστοτε ισχύουν, με 
την επιφύλαξη ειδικότερων ρυθμίσεων του παρόντος 
Κανονισμού. 

Άρθρο 2 

Συγκρότηση 

1) Για τη νόμιμη συγκρότηση του συλλογικού οργάνου 
της Επιτροπής απαιτείται ο ορισμός των μελών της με 
απόφαση του Προέδρου της Βουλής κατά τις διακρίσεις 
που ορίζονται για καθένα των μελών από τη διάταξη της 
παρ. 2 του άρθρου 175 του Ν. 4389/2016, με το οποίο 
αντικαταστάθηκε η παράγραφος 2 του άρθρου 3Α’ του 
Ν. 3213/2003, όπως προστέθηκε με το άρθρο 225 του 
Ν. 4281/2014. Ειδικότερα: 

• Ο έλεγχος της περιουσιακής κατάστασης των αναφε- 
ρομένων στις περιπτώσεις α' έως ε' της παραγράφου 1 
του άρθρου 3 του Ν. 3213/2003 προσώπων ανατίθεται 
σε Επιτροπή Ελέγχου, η οποία ενεργεί ως ειδικό όργανο. 
Η Επιτροπή είναι ανεξάρτητη, διαθέτει διοικητική και οι¬ 
κονομική αυτοτέλεια και αποτελείται από εννέα (9) μέλη 
με ισάριθμους αναπληρωτές. Η έδρα της καθορίζεται με 
απόφαση του Προέδρου της Βουλής. 

• Η Επιτροπή συγκροτείται από: 

α) Τον/την Πρόεδρο της Ειδικής Μόνιμης Επιτροπής 
θεσμών και Διαφάνειας, ως Πρόεδρο, με τον αναπλη¬ 
ρωτή του, που ορίζεται με απόφαση του Προέδρου της 
Βουλής. 

β) Αρεοπαγίτη ως τακτικό μέλος, με τον αναπληρωτή 
του, 

γ) Σύμβουλο του Ελεγκτικού Συνεδρίου, ως τακτικό 
μέλος, με τον αναπληρωτή του, 

δ) Σύμβουλο της Επικράτειας, ως τακτικό μέλος, με 
τον αναπληρωτή του (που ορίζονται με απόφαση των 


Ανωτάτων Δικαστικών Συμβουλίων των οικείων δικα¬ 
στηρίων μετά από ερώτημα του Υπουργού Δικαιοσύνης, 
Διαφάνειας και Ανθρωπίνων Δικαιωμάτων). Οι Δικαστές, 
ως μέλη της Επιτροπής, ορίζονται με θητεία δύο ετών 
που δύναται να ανανεωθεί έως δύο ακόμη έτη. 

ε) Υποδιοικητή τηςΤράπεζαςτης Ελλάδος, ως τακτικό 
μέλος, με τον αναπληρωτή του, που ορίζονται με απόφα¬ 
ση του Διοικητή της, μετά από ερώτημα του Προέδρου 
της Βουλής, για θητεία τεσσάρων ετών. 

στ) Τον Πρόεδρο της Αρχής Καταπολέμησης της Νομι¬ 
μοποίησης Εσόδων από Εγκληματικές Δραστηριότητας 
και της Χρηματοδότησης τηςΤρομοκρατίας και Ελέγχου 
των Δηλώσεων Περιουσιακής Κατάστασης ως τακτικό 
μέλος με τον αναπληρωτή του. 

ζ) Το Συνήγορο του Πολίτη ως τακτικό μέλος με τον 
αναπληρωτή του. 

η) Βουλευτή της μεγαλύτερης σε δύναμη κοινοβου¬ 
λευτικής ομάδας που μετέχει στην Κυβέρνηση, ως τα¬ 
κτικό μέλος με τον αναπληρωτή του, που ορίζονται με 
ενυπόγραφη δήλωση του Προέδρου της εν λόγω κοινο¬ 
βουλευτικής ομάδας. 

θ) Βουλευτή της μεγαλύτερης σε δύναμη κοινοβουλευ¬ 
τικής ομάδας που δεν μετέχει στην Κυβέρνηση με τον 
αναπληρωτή του, που ορίζονται με ενυπόγραφη δήλωση 
του Αρχηγού της Αξιωματικής Αντιπολίτευσης. Σε περί¬ 
πτωση γενικών βουλευτικών εκλογών, η Επιτροπή ανα¬ 
συγκροτείται ως προς τα κοινοβουλευτικά μέλη εντός 
μηνός από την εκλογή του προεδρείου της νέας Βουλής. 
Για όσα μέλη εκλέγονται ή υποδεικνύονται από τρίτους 
και τα μέλη αυτά δεν έχουν ακόμη εκλεγεί ή υποδειχθεί 
από τα αρμόδια όργανα, η συγκρότηση της Επιτροπής 
είναι νόμιμη αν έχει εγκαίρως ζητηθεί εγγράφως από τον 
Πρόεδρο της Βουλής η επιλογή ή η υπόδειξη τους και τα 
υπόλοιπα μέλη επαρκούν, ώστε να υπάρχει απαρτία. Σε 
περίπτωση κενώσεως θέσης τακτικού μέλους από αυτά 
που ορίζονται στις περιπτώσεις β, γ, δ και ζ του παρό¬ 
ντος άρθρου, ο αναπληρωτής ασκεί τα καθήκοντα του 
τακτικού μέλους έως τον ορισμό νέου τακτικού μέλους. 

2) Εφόσον με τις διατάξεις των παραγράφων 1 και 2 
του άρθρου 3Α του Ν. 3213/2003, όπως προστέθηκε με 
το άρθρο 225 του Ν. 4281/2014 και αντικαταστάθηκε 
με το άρθρο 1 του Ν. 4389/2016 προβλέπεται θητεία 
των μελών της Επιτροπής που είναι δικαστές για δύο (2) 
έτη με δυνατότητα ανανέωσης έως και δύο (2) ακόμα 
έτη και του Υποδιοικητή της Τράπεζας της Ελλάδος με 
θητεία τεσσάρων (4) ετών, η αντικατάσταση μέλους πριν 
από τη λήξη της θητείας του είναι δυνατή μόνο για λόγο 
αναγόμενο στην άσκηση των καθηκόντων του, ο οποίος 
πρέπει να βεβαιώνεται σε σχετική πράξη. 

Άρθρο 3 

Σύνθεση - Συνεδριάσεις 

1) Η Επιτροπή ως συλλογικό όργανο συνεδριάζει νο- 
μίμως όταν στην σύνθεσή του μετέχουν ως τακτικά ή 
αναπληρωματικά μέλη περισσότερα από τα μισά των 
διορισμένων τακτικών μελών (απαρτία), δηλαδή πέντε 
(5) μέλη ή και περισσότερα, εφόσον τουλάχιστον δύο (2) 
εξ αυτών είναι δικαστικοί λειτουργοί. Η απαρτία πρέπει 
να υπάρχει καθ' όλη τη διάρκεια της συνεδρίασης. 

2) Ο Πρόεδρος καθορίζει την ημέρα, την ώρα και τον 
τόπο των συνεδριάσεων και καλεί τα τακτικά και ανα¬ 
πληρωματικά μέλη να συμμετάσχουν. Τα αναπληρω¬ 
ματικά μέλη καλούνται προς αναπλήρωση απάντων ή 
κωλυομένων μελών της ίδιας κατηγορίας. Η πρόσκληση, 
η οποία περιλαμβάνει την ημερήσια διάταξη, γνωστο¬ 
ποιείται από το γραμματέα στα μέλη του συλλογικού 
οργάνου της Επιτροπής τουλάχιστον τρεις (3) πλήρεις 
ημέρες πριν από τη συνεδρίαση, μπορεί δε να γίνει και 
με τηλεφώνημα, τηλεομοιοτυπία, μήνυμα ηλεκτρονικού 
ταχυδρομείου ή άλλο πρόσφορο μέσο, εφόσον το γεγο- 
νόςτούτο αποδεικνύεται από σχετική σημείωση σε ειδι¬ 
κό βιβλίο, το οποίο πρέπει να φέρει χρονολογία και την 
υπογραφή του προσώπου που έκανε την πρόσκληση. Η 
προθεσμία αυτή μπορεί, σε περίπτωση κατεπείγοντος, 
να συντμηθεί, η πρόσκληση όμως τότε πρέπει να είναι 
έγγραφη και να βεβαιώνονται σ' αυτήν οι λόγοι που κα¬ 
τέστησαν τη σύντμηση αναγκαία. Σε κάθε περίπτωση η 
προθεσμία δεν είναι δυνατόν να είναι μικρότερη των 24 
ωρών. Πρόσκληση των μελών της Επιτροπής δεν απαι¬ 
τείται όταν οι συνεδριάσεις γίνονται σε τακτές ημερομη¬ 
νίες που ορίζονται με απόφαση της Επιτροπής, η οποία 
γνωστοποιείται στα μέλη κατά τη συνεδρίαση της. Σε 
περίπτωση που διαπιστωθεί μη σύννομη πρόσκληση, η 
συνεδρίαση επαναλαμβάνεται με τους νόμιμους τύπους. 

3) Αν κατά τη συνεδρίαση απουσιάσει τακτικό μέλος, 
το οποίο δεν είχε προσκληθεί, η συνεδρίαση είναι μη 
νόμιμη.Το ίδιο ισχύει ακόμη και αν, αντ' αυτού, είχε μετά- 
σχει το αντίστοιχο αναπληρωματικό μέλος. Αν υπήρξαν 
πλημμέλειες ως προς την κλήτευση μέλους, το συλλογικό 
όργανο της Επιτροπής συνεδριάζει νομίμως, αν αυτό 
είναι παρόν και δεν αντιλέγει για την πραγματοποίηση 
της συνεδρίασης. 

4) Η νομιμότητα της σύνθεσης του συλλογικού οργά¬ 
νου της Επιτροπής, δεν επηρεάζεται από την τυχόν εναλ¬ 
λαγή των μετεχόντων μελών σε διαδοχικές συνεδριάσεις. 

5) Η σύγκληση του συλλογικού οργάνου της Επιτροπής 
προς συνεδρίαση είναι υποχρεωτική αν το 1/3 τουλάχι¬ 
στον του συνόλου των τακτικών μελών του, το ζητήσει 
εγγράφως από τον Πρόεδρο, προσδιορίζοντας και τα 
προς συζήτηση θέματα. 

6) Η ημερήσια διάταξη συντάσσεται από τον Πρόεδρο, 
ο οποίος λαμβάνει προς τούτο υπόψη του και απόψεις 
που τυχόν διατυπώνονται από μέλη της Επιτροπής σε 
προηγούμενη συνεδρίαση. 

7) Αντικείμενο της συνεδρίασης είναι μόνον τα θέμα¬ 
τα που περιλαμβάνονται στην ημερήσια διάταξη. Κατ' 
εξαίρεση, μπορεί να συζητηθούν και θέματα που δεν 
περιλαμβάνονται στην ημερήσια διάταξη αν είναι πα¬ 
ρόντα όλα τα τακτικά μέλη και συμφωνούν για τη συ¬ 
ζήτηση του. 

8) Οι συνεδριάσεις της Επιτροπής, είναι μυστικές. Η 
κατά τη συζήτηση παρουσία άλλων προσώπων πλην 
των μελών και του γραμματέα δεν επιτρέπεται. Η Επι¬ 
τροπή όμως που ενεργεί ως ειδικό συλλογικό όργα¬ 
νο (παράγραφος 1 του άρθρου 3Ατου Ν. 3213/2003, 
όπως προστέθηκε με το άρθρο 225 του Ν. 4281/2014 
και αντικαταστάθηκε από το άρθρο 175 παρ. 1 του 
Ν. 4389/2016), χωρίς να αποτελεί προανακριτική αρχή, 


μπορεί να καλέσει προς παροχή πληροφοριών ή προ¬ 
σαγωγή στοιχείων, υπηρεσιακά ή άλλα πρόσωπα, όχι 
όμως και μάρτυρες, τα οποία αποχωρούν, πριν από την 
έναρξη της συζήτησης. 

9) Κατά τη διάρκεια του ελέγχου, το όργανο ελέγχου 
μπορεί να καλεί τους ελεγχόμενους για να δώσουν δι¬ 
ευκρινίσεις ή να προσκομίσουν συμπληρωματικά παρα¬ 
στατικά στοιχεία, εντός ρητής προθεσμίας που δεν μπο¬ 
ρεί να υπερβαίνει τις είκοσι (20) ημέρες, η οποία μπορεί 
να παραταθεί για διάστημα δέκα (10) το πολύ ημερών. Σε 
έκτακτες περιπτώσεις αδυναμίας των ελεγχόμενων προ¬ 
σώπων για έγκαιρη συλλογή αποδεικτικών στοιχείων, το 
όργανο ελέγχου δύναται κατ' εξαίρεση να παρατείνει την 
προθεσμία με ειδικά αιτιολογημένη απόφαση. 

10) Πριν από την δημόσια συνεδρίαση και μετά τον 
ορισμό της ημερήσιας διάταξης, ο Πρόεδρος κατανέμει 
με πράξη του τις υποθέσεις που πρόκειται να συζητη¬ 
θούν σε ένα ή περισσότερα μέλη, που ορίζονται ως Ειση¬ 
γητής ή Εισηγητές. Ο Εισηγητής ή όποιος επικουρεί αυ¬ 
τόν, αφού μελετήσει το φάκελο της υπόθεσης, συντάσσει 
έγγραφη εισήγηση, την οποία διανέμει στον Πρόεδρο 
και στα λοιπά μέλη της Επιτροπής, 24 ώρες πριν από 
τη Συνεδρίαση της Επιτροπής. Τα μέλη της Επιτροπής 
έχουν δικαίωμα να λαμβάνουν γνώση του φακέλου της 
υπόθεσης. Ορκωτοί ελεγκτές επικουρούντες το έργο της 
Επιτροπής, δύνανται να παρίστανται κατά τις συνεδριά¬ 
σεις, προς ενημέρωση των μελών επί των συζητούμενων 
υποθέσεων, αποχωρούν ωστόσο προ της έναρξης της 
συζήτησης προς λήψη απόφασης. 

11) 0 Πρόεδρος κηρύσσει την έναρξη και τη λήξη των 
συνεδριάσεων, διευθύνει τις εργασίες και φροντίζει για 
την εφαρμογή του νόμου και την εύρυθμη λειτουργία 
του συλλογικού οργάνου της Επιτροπής. 

12) Με την έναρξη της συνεδρίασης, για κάθε υπόθεση 
δίδεται ο λόγος στον Εισηγητή, ο οποίος αναπτύσσει 
την εισήγηση του, χωρίς όμως να είναι υποχρεωμένος 
να την ακολουθήσει, αφού η προφορική του εισήγηση 
είναι δυνατόν να είναι διαφορετική από την έγγραφη. 
Στην περίπτωση αυτή, ο Εισηγητής είναι υποχρεωμένος 
να εγχειρήσει στο γραμματέα της Επιτροπής, κατά τη 
συνεδρίαση, έγγραφο σημείωμα για τις διατυπωθείσες 
απόψεις του. Σε περίπτωση που η προφορική εισήγηση 
διαφοροποιείται ήδη κατά τη συνεδρίαση από την κα- 
τατεθείσα έγγραφη εισήγηση, η τελευταία αποβάλλει 
οποιαδήποτε ισχύ και δεν δεσμεύει πλέον τον Εισηγητή. 
Τα ανωτέρω ισχύουν και σε περίπτωση ορισμού περισ¬ 
σοτέρων του ενός Εισηγητών 

Άρθρο 4 

Αποφάσεις 

1) Οι αποφάσεις της Επιτροπής ως συλλογικού οργά¬ 
νου λαμβάνονται με την απόλυτη πλειοψηφία των παρό¬ 
ντων μελών, ύστερα από φανερή ψηφοφορία. Αν δεν κα¬ 
θίσταται δυνατός ο σχηματισμός της πλειοψηφίας αυτής, 
η ψηφοφορία επαναλαμβάνεται ωσότου σχηματισθεί 
απόλυτη πλειοψηφία, με την υποχρεωτική προσχώρη¬ 
ση κάθε φορά εκείνου ή εκείνων που διατυπώνουν την 
ασθενέστερη γνώμη σε μια από τις δύο επικρατέστερες. 
Σε κάθε περίπτωση, αν υπάρξει ισοψηφία υπερισχύει η 




Τεύχος ΑΊ 46/05.08.2016 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


7825 


ψήφοςτου Προέδρου.Το μέλος της Επιτροπής που μετά 
τη λήξη της συνεδρίασης και προ της ψηφοφορίας απέ¬ 
χει από αυτήν ή παρέχει λευκή ψήφο, θεωρείται απόν. 
Σε περίπτωση που μετά την αποχώρηση δεν υπάρχει 
απαρτία επαναλαμβάνεται η συνεδρίαση. 

2) Αν η συζήτηση της υπόθεσης διαρκεί περισσότε¬ 
ρο από μια συνεδριάσεις, η απόφαση λαμβάνεται από 
τα μέλη που συμμετέχουν στην τελευταία συνεδρίαση, 
αφού προηγουμένως τα μέλη που δεν μετείχαν στις 
προηγούμενες συνεδριάσεις ενημερωθούν πλήρως ως 
προς τα ουσιώδη σημεία των κατ' αυτές συζητήσεων, 
όπως προκύπτουν από τα οικεία πρακτικά. Η ενημέρωση 
πρέπει να προκύπτει από δήλωση των μελών αυτών, η 
οποία και καταχωρίζεται στα πρακτικά. 

3) Για τις συνεδριάσεις της Επιτροπής συντάσσεται 
πρακτικό, στο οποίο μνημονεύονται ιδίως, τα ονόματα 
και η ιδιότητα των παρισταμένων μελών, ο τόπος και ο 
χρόνοςτης συνεδριάσεως, τα θέματα που συζητήθηκαν 
με συνοπτική αλλά περιεκτική αναφορά στο περιεχόμε¬ 
νο τους, η μορφή και τα αποτελέσματα της ψηφοφορίας 
και οι αποφάσεις που λήφθηκαν. 

4) Στο πρακτικό καταχωρίζονται οι γνώμες των μελών 
που πλειοψήφησαν και μειοψήφησαν αντίστοιχα και τα 
ονόματά τους. 

5) Σε περίπτωση που από την Επιτροπή γίνει δεκτή η 
γνώμη του διορισθέντος Εισηγητή, όπως διατυπώθη¬ 
κε στην εγγράφως κατατεθείσα εισήγησή του κατά τα 
προαναφερθέντα, τότε η γνώμη αυτή περιλαμβάνεται 
αυτούσια ως αιτιολογία στα πρακτικά της απόφασης. 

6) Το πρακτικό συντάσσεται από το γραμματέα και 
επικυρώνεται από τον Πρόεδρο με την υπογραφή του. 

7) Η Επιτροπή Ελέγχου κατά την άσκηση των προα- 
ναφερθεισών αρμοδιοτήτων της σε όλες τις εκφάνσεις 
δεν διατυπώνει επί των ζητημάτων για τα οποία κρίνει 
απλή γνώμη, αλλά ασκεί αποφασιστική αρμοδιότητα, 
ώστε οι επί μέρους γνώμες των μελών της κατά την 
ανταλλαγή των απόψεων επί των συζητουμένων ζητη¬ 
μάτων αποτελούν μέρος της διάσκεψης της Επιτροπής 
κατά την αποφασιστική αρμοδιότητά της και επομένως, 
περιβάλλονται στο σύνολό τους από την μυστικότητα 
της συνεδριάσεως που ρητά προβλέπεται με το άρθρο 
3Β' παράγραφος 5 του Ν. 3213/2003, που προστέθηκε 
με το άρθρο 226 του Ν. 4281/2014, αφού η διαδικασία 
ελέγχου χαρακτηρίζεται απόλυτα εμπιστευτική με την 
υποχρέωση τηρήσεως εχεμύθειας στα μέλη και μετά την 
αποχώρησή τους από την Επιτροπή. Επομένως, στην 
περίπτωση που ο ενδιαφερόμενος ελεγχόμενος από την 
Επιτροπή ή οιοσδήποτε τρίτος ζητεί να λάβει γνώση των 
πρακτικών συνεδριάσεως της Επιτροπής κατά την άσκη¬ 
ση της προαναφερθείσας αποφασιστικής αρμοδιότητάς 
της, νομιμοποιείται να ζητήσει και να λάβει, όχι πλήρες 
αντίγραφο των πρακτικών συνεδριάσεως που τον αφο¬ 
ρούν, αλλά απόσπασμα μόνον αυτών, που θα περιλαμ¬ 
βάνει αποκλειστικά τα προαναφερθέντα στοιχεία του 
άρθρου 15 παρ. 4 και 5 του Νόμου 2690/1999 (Κώδικας 
Διοικητικής Διαδικασίας) δηλαδή: 1) τα ονόματα και την 
ιδιότητα των παρισταμένων μελών, 2) τον τόπο και το 
χρόνο της συνεδρίασης, 3) το θέμα που συζητήθηκε και 
αφορούσε τον ελεγχόμενο και 4) το αποτέλεσμα της ψη¬ 


φοφορίας και την απόφαση που λήφθηκε με τυχόν μειο¬ 
ψηφία που υπήρξε, μετά ονόματα των μειοψηφούντων 
μελών. Αντίθετα, στο χορηγούμενο απόσπασμα δεν θα 
περιλαμβάνονται όλες οι επί μέρους γνώμες των μελών 
της Επιτροπής που διατυπώθηκαν κατά το στάδιο δια- 
σκέψεως. Ειδικότερα δε στην περίπτωση που πρόκειται 
για τρίτο πρόσωπο μη ελεγχόμενο, που ενδιαφέρεται 
κατά την προαναφερθείσα έννοια, πρέπει στην αίτησή 
του προς τον Πρόεδρο της Επιτροπής να επικαλείται και 
να αιτιολογεί ειδικά το έννομο συμφέρον του που δικαι¬ 
ολογεί τη λήψη πρακτικών. 

Άρθρο 5 

Διαδικασία επί του ελέγχου των δηλώσεων 
περιουσιακής κατάστασης 

Α) 1) Οι δηλώσεις περιουσιακής κατάστασης των προ¬ 
σώπων των περιπτώσεων α' έως ε' του άρθρου 1 παρ. 1 
του Ν. 3213/2003, δημοσιεύονται στον διαδικτυακό τόπο 
της Βουλής με μέριμνα του Προέδρου της Επιτροπής 
του άρθρου 3Α. 

2) Η δημοσιοποίηση λαμβάνει χώρα μετά τον έλεγχο 
και σε κάθε περίπτωση το αργότερο εντός τριών μη¬ 
νών από την πάροδο της προθεσμίας της παραγράφου 
2 του άρθρου 1, ήτοι εντός τριών μηνών από τη λήξη της 
προθεσμίας υποβολής Δηλώσεων Περιουσιακής Κατά¬ 
στασης. Κατά τη διάρκεια του χρόνου ανάρτησης των 
δηλώσεων, ουδόλως κωλύεται η Επιτροπή να συνεχίσει 
τον έλεγχο αυτών. 

3) Η δημοσιοποίηση των δηλώσεων διαρκεί όσο η θη¬ 
τεία των υπόχρεων πλέον τριών ετών από τη λήξη αυτής. 

4) Το αντικείμενο της δημοσιοποίησης και ιδίως η μορ¬ 
φή, ο τύπος, τα προς δημοσίευση συγκεντρωτικά ή μη 
στοιχεία ορίζονται με κοινή απόφαση των Υπουργών 
Οικονομικών και Δικαιοσύνης, Διαφάνειας και Ανθρω¬ 
πίνων Δικαιωμάτων. 

5) Από τη δημοσιοποίηση εξαιρούνται σε κάθε περί¬ 
πτωση εκείνα τα στοιχεία που είναι ικανά να προκαλέ- 
σουν βλάβη στη ζωή ή την περιουσία του δηλούντος και 
τηςοικογένειάςτου (όπωςδιεύθυνση κατοικίας, αριθμοί 
κυκλοφορίας μεταφορικών μέσων, αριθμός φορολογι¬ 
κού μητρώου κ.λπ.). 

6) Η δημοσίευση των δημοσιοποιούμενων στοιχείων 
στα Μέσα Μαζικής Ενημέρωσης επιτρέπεται υπό την 
προϋπόθεση ότι δημοσιεύεται ολόκληρο το περιεχό¬ 
μενό της. 

7) Σε κάθε περίπτωση, δεν είναι επιτρεπτή η επιλεκτική 
δημοσιοποίηση ονομαστικών στοιχείων. 

8) Ελλείψεις ή ανακρίβειες της δήλωσης, μπορούν να 
συμπληρωθούν από τον υπόχρεο αυθορμήτως σε προ¬ 
θεσμία ενός (1) μηνός από την υποβολή της δήλωσης. 

9) Η Επιτροπή ελέγχει όλες τις δηλώσεις της αρμοδι¬ 
ότητάς της. 

Β) 1) Στο πλαίσιο του ελέγχου των δηλώσεων περιου¬ 
σιακής κατάστασης, η Επιτροπή μπορεί να ζητά από τα 
υπόχρεα πρόσωπα όλες τις πληροφορίες που απαιτού¬ 
νται για την εκπλήρωση των καθηκόντων της, στις οποίες 
περιλαμβάνονται και ομαδοποιημένες πληροφορίες που 
αφορούν ορισμένες κατηγορίες συναλλαγών ή δραστη¬ 
ριοτήτων φυσικών ή νομικών προσώπων ή οντοτήτων 

της ημεδαπής ή της αλλοδαπής, τις κρατικές χρηματοδο¬ 
τήσεις τους, τις ιδιωτικές και τις παντός είδους εισφορές 
ή προσφορές. Η Επιτροπή αξιολογεί και διερευνά τις πλη¬ 
ροφορίες που διαβιβάζονται ή καθ' οποιονδήποτε τρόπο 
περιέχονται σε αυτήν σχετικά με την υποβολή των δηλώ¬ 
σεων, τις ανακρίβειες ή ελλείψεις αυτών. Η Επιτροπή έχει 
πρόσβαση σε κάθε αρχείο δημόσιας αρχής, υπηρεσίας 
ή Οργανισμού που τηρεί και επεξεργάζεται δεδομένα, 
καθώς και στο σύστημα «Τειρεσίας» και μπορεί να ζητά, 
στο πλαίσιο των ελέγχων και των ερευνών, τη συνεργα¬ 
σία και την παροχή στοιχείων κάθε είδους από φυσικά 
πρόσωπα, δικαστικές, προανακριτικές ή ανακριτικές 
αρχές, δημόσιες υπηρεσίες, νομικά πρόσωπα δημοσί¬ 
ου ή ιδιωτικού δικαίου και οργανισμούς οποιοσδήποτε 
μορφής, υποχρεουμένων όλων στην άμεση παροχή των 
ανωτέρω στοιχείων, ενημερώνουν δε τις αρμόδιες αρχές 
για περιπτώσεις ελλιπούς συνεργασίας ή μη συμμόρφω¬ 
σής τους προς τις υποχρεώσεις τους, σύμφωνα με τον 
παρόντα νόμο. Έναντι της Επιτροπής δεν ισχύει, κατά 
τη διάρκεια των ελέγχων και ερευνών της, οποιοδήποτε 
τραπεζικό, χρηματιστηριακό, φορολογικό ή επαγγελ¬ 
ματικό απόρρητο, με την επιφύλαξη των άρθρων 212, 
261 και 262 του Κώδικα Ποινικής Δικονομίας. Σε κάθε 
περίπτωση και εφόσον κρίνεται αναγκαίο, η Επιτροπή 
συνεπικουρείται στο έργο της από επίκουρο Εισαγγελέα 
Διαφθοράς του Ν. 4139/2013, τον οποίο προτείνει ο Ει¬ 
σαγγελέας Διαφθοράς μετά από αίτημα της Επιτροπής. 

2) Γιατην εκπλήρωση της αποστολήςτης, η Επιτροπή 
μπορεί να αναθέτει τη διενέργεια λογιστικής ή οικο¬ 
νομικής πραγματογνωμοσύνης ή άλλων ελεγκτικών 
πράξεων σε ορκωτούς ελεγκτές και ειδικούς επιστήμο¬ 
νες, οι οποίοι εξετάζουν λεπτομερώς τα στοιχεία των 
δηλώσεων και των αντίστοιχων δικαιολογητικών και 
συντάσσουν αναλυτική έκθεση που υποβάλλεται στην 
Επιτροπή για την υποβοήθηση του έργου της. Προς τον 
ίδιο σκοπό, η Επιτροπή μπορεί να ζητά τη συνδρομή 
οποιοσδήποτε ελεγκτικής αρχής, προσδιορίζοντας το 
αντικείμενό της. 

3) Πέραν των ανωτέρω, η Επιτροπή ασχολείται με κάθε 
υπόθεση αρμοδιότητάςτης, ιδίως για υποθέσεις που δι¬ 
αβιβάζονται σε αυτήν προς διερεύνηση, από Δημόσιες ή 
Δικαστικές Αρχές, όπως και για υποθέσεις που εισάγονται 
αυτεπαγγέλτως προς διερεύνηση ύστερα από πρόταση 
του Προέδρου αυτής ή του 1/3 των μελών της. Επίσης, 
η Επιτροπή διερευνά καταγγελίες πολιτών που απευθύ¬ 
νονται σε αυτήν και αφορούν υπόχρεους αρμοδιότη¬ 
τας της. Καταγγελίες ωστόσο που υποβάλλονται στην 
Επιτροπή με οποιονδήποτε τρόπο και είναι ανώνυμες 
ή προέρχονται από πρόσωπο που δήλωσε ανύπαρκτο 
ονοματεπώνυμο, δεν διερευνώνται, αλλά τίθενται άμε¬ 
σα, με πράξη του Προέδρου της και σύμφωνη γνώμη 
των μελών της Επιτροπής, στο Αρχείο. Στην τελευταία 
αυτή περίπτωση, ωστόσο, η Επιτροπή, κατ’ εξαίρεση, 
διά αποφάσεώς της είναι δυνατόν να επιληφθεί και να 
διερευνήσει τέτοιες καταγγελίες, όταν συντρέχουν εξαι¬ 
ρετικοί λόγοι, οι οποίοι πρέπει ρητώς να μνημονεύονται 
στην απόφαση αυτή. 

4) Με το πέρας κάθε ελέγχου, η Επιτροπή αποφα¬ 
σίζει αν πρέπει να τεθεί η υπόθεση στο αρχείο ή να 


διαβιβαστεί με αιτιολογημένο και εμπεριστατωμένο 
πόρισμά της στον αρμόδιο Εισαγγελέα, εφόσον τα 
στοιχεία κρίνονται βάσιμα και επαρκή. Αν συντρέχει 
περίπτωση καταλογισμού, το πόρισμα αποστέλλεται 
και στον Γενικό Επίτροπο της Επικράτειας στο Ελεγκτικό 
Συνέδριο και, εφόσον κρίνεται αναγκαία η διερεύνηση 
επί θεμάτων φορολογικής ή άλλης αρχής ή υπηρεσίας, 
το πόρισμα αποστέλλεται και σε αυτές. Σε περίπτωση 
υποθέσεως που τέθηκε στο αρχείο, αυτή δύναται να 
ανασυρθεί μόνο όταν γίνεται επίκληση ή αναφαίνο¬ 
νται νέα πραγματικά στοιχεία που δικαιολογούν την 
επανεξέταση ή καθίσταται αναγκαίος ο συσχετισμός 
της υποθέσεως με άλλη έρευνα της Επιτροπής. Σε πε¬ 
ρίπτωση διαπίστωσης πως η καταγγελλόμενη πράξη, 
που αφορά ποινικό αδίκημα από τα αναφερόμενα στο 
Ν. 3213/2003 και αληθής υποτιθέμενη, έχει υποπέσει 
στην προβλεπόμενη από τον Ποινικό Κώδικα παρα¬ 
γραφή, τότε η υπόθεση δεν διαβιβάζεται στον αρμόδιο 
Εισαγγελέα αλλά τίθεται, με απόφαση της Επιτροπής, 
κατά τα ανωτέρω, στο Αρχείο. 

5) Η διαδικασία ελέγχου είναι εμπιστευτική. Κατά την 
εκτέλεση των καθηκόντων τους, ο Πρόεδρος, τα μέλη, 
το προσωπικό της Επιτροπής, καθώς και τα πρόσωπα της 
παραγράφου 3 έχουν υποχρέωση να τηρούν τις αρχές 
τις αντικειμενικότητας και της αμεροληψίας και να απέ¬ 
χουν από την εξέταση υποθέσεων για τις οποίες υπάρχει 
πιθανότητα σύγκρουσης συμφερόντων ή στις οποίες 
εμπλέκονται πρόσωπα συγγενικά ή οικεία. Έχουν καθή¬ 
κον να τηρούν εχεμύθεια για πληροφορίες, των οποίων 
λαμβάνουν γνώση κατά την άσκηση των καθηκόντων 
τους. Η υποχρέωση αυτή διατηρείται και μετά από την 
αποχώρησή τους από την Επιτροπή ή την εκτέλεση των 
καθηκόντων τους. 

6) Με απόφαση του Προέδρου της Επιτροπής που 
εγκρίνεται από την Ολομέλεια του Κοινοβουλίου και 
δημοσιεύεται στην Εφημερίδα της Κυβερνήσεως, ρυθμί¬ 
ζεται κάθε ειδικότερο θέμα που αφορά στο αντικείμενο, 
στη διαδικασία ελέγχου, καθώς επίσης στην οργάνωση 
και τη λειτουργία της Επιτροπής για την εξέλεγξη των 
δηλώσεων περιουσιακής κατάστασης προσώπων που 
υπάγονται σε αυτήν. 

Άρθρο 6 

Έλεγχος των οικονομικών των κομμάτων 

και των βουλευτών 

1) Η Επιτροπή ελέγχει τα πρόσωπα της διάταξης του 
στοιχείου ιδ 'της παραγράφου 1 του άρθρου 1 του 
Ν. 3023/2002, όπως τροποποιήθηκε και ισχύει, όσον 
αφορά την τήρηση των κάθε μορφής υποχρεώσεων που 
απορρέουν από τις διατάξεις του νόμου αυτού, κατά τα 
οριζόμενα στις λοιπές διατάξεις αυτού. 

2) Η Επιτροπή εξετάζει κατ' αποκλειστικότητα τις 
καταγγελίες που αφορούν πιθανές παραβάσεις του 
Ν. 3023/2002 και αποφαίνεται αιτιολογημένα επ' αυ¬ 
τών. 

3) Κατά τα λοιπά όσον αφορά τη σύγκληση, τη συ¬ 
γκρότηση και τη λειτουργία της Επιτροπής, εφαρμό¬ 
ζονται αναλόγως οι διατάξεις των προηγούμενων άρ¬ 
θρων. 




Τεύχος ΑΊ 46/05.08.2016 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΝΟΝΙΣΜΟΣ ΛΕΙΤΟΥΡΓΙΑΣ 

ΤΗΣ ΕΙΔΙΚΗΣ ΥΠΗΡΕΣΙΑΣ ΕΠΙΤΡΟΠΗΣ ΕΛΕΓΧΟΥ 

ΔΗΛΩΣΕΩΝ ΠΕΡΙΟΥΣΙΑΚΗΣ ΚΑΤΑΣΤΑΣΗΣ 

Με την παρ. 4 του άρθρου 175 του Ν. 4389/2016 
(ΦΕΚ Α' 94/27-5-2016) τροποποιήθηκε η παρ. 6 του άρ¬ 
θρου 3Α' του Ν. 3212/2003, όπως είχε προστεθεί με το 
άρθρο 225 του Ν. 4281/2014 και ορίστηκε ότι: «όλα τα 
θέματα που σχετίζονται με την οργάνωση και την λει¬ 
τουργία της Επιτροπής Ελέγχου και της Ειδικής Υπηρε¬ 
σίας ρυθμίζονται με Κανονισμό Λειτουργίας, ο οποίος 
εκδίδεται από την Επιτροπή και εγκρίνεται από την Ολο¬ 
μέλεια της Βουλής». 

Ενόψει της ρυθμίσεως αυτής, η Επιτροπή Ελέγχου, συ¬ 
γκροτούμενη από τον/την Πρόεδρο της Ειδικής Μόνιμης 
Επιτροπής θεσμών και Διαφάνειας, ως Πρόεδρο με τον 
αναπληρωτή του, Αρεοπαγίτη, ως τακτικό μέλος με τον 
αναπληρωτή του, Σύμβουλο του Ελεγκτικού Συνεδρίου, 
ως τακτικό μέλος με τον αναπληρωτή του, Σύμβουλο 
της Επικράτειας, ως τακτικό μέλος με τον αναπληρωτή 
του, Υποδιοικητή τηςΤράπεζαςτης Ελλάδας, ως τακτικό 
μέλος με τον αναπληρωτή του, τον Πρόεδρο της Αρχής 
Καταπολέμησης της Νομιμοποίησης Εσόδων από Εγκλη¬ 
ματικές Δραστηριότητες και της Χρηματοδότησης της 
Τρομοκρατίας και Ελέγχου των Δηλώσεων Περιουσια¬ 
κής Κατάστασης, ως τακτικό μέλος με τον αναπληρωτή 
του, το Συνήγορο του Πολίτη, ως τακτικό μέλος με τον 
αναπληρωτή του, Βουλευτή της μεγαλύτερης σε δύναμη 
κοινοβουλευτικής ομάδας, που μετέχει στην κυβέρνηση, 
ως τακτικό μέλος με τον αναπληρωτή του και Βουλευτή 
της μεγαλύτερης σε δύναμη κοινοβουλευτικής ομάδας, 
που δεν μετέχει στην κυβέρνηση, ως τακτικό μέλος με 
τον αναπληρωτή του, προβαίνει στην κατάρτιση και έκ¬ 
δοση του Κανονισμού Λειτουργίας της Ειδικής Υπηρε¬ 
σίας της, ο οποίος στη συνέχεια τίθεται υπό την κρίση 
της Ολομέλειας της Βουλής για την έγκριση του κατά τα 
οριζόμενα ανωτέρω. 

ΑΡΘΡΟ 1 

ΓΕΝΙΚΕΣ ΔΙΑΤΑΞΕΙΣ 

1. Η Ειδική Υπηρεσία Ελέγχου, αποτελεί οργανική Μο¬ 
νάδα επιπέδου Διεύθυνσης, της οποίας η διάρθρωση 
καθορίζεται με απόφαση του Προέδρου της Βουλής, 
σύμφωνα με την παράγραφο 4 του άρθρου 3Α του 
Ν. 3213/2003, όπως τροποποιήθηκε και ισχύει. 

2. Η Ειδική Υπηρεσία οργανώνεται σε τρία τμήματα, 
κατά τα ειδικότερα οριζόμενα στον Κανονισμό της Βου¬ 
λής, τα οποία είναι τα εξής: 

α) Τμήμα Ελέγχου Δηλώσεων Περιουσιακής Κατάστα¬ 
σης, 

β) Τμήμα Ελέγχου Δαπανών των Κομμάτων και Συνα¬ 
σπισμών Κομμάτων, Υποψηφίων Βουλευτών και Ευρω¬ 
βουλευτών και 

γ) Τμήμα Γραμματειακής Υποστήριξης. 

ΑΡΘΡΟ 2 
ΚΑΘΗΚΟΝΤΑ 

1. Η λειτουργία της Ειδικής Υπηρεσίας συνίσταται στην 
υποστήριξη του έργου της Επιτροπής Ελέγχου Δηλώσε¬ 
ων Περιουσιακής. 


2. Ειδικότερα στα καθήκοντα της Ειδικής Υπηρεσίας 
ανήκουν: 

Α) Η γραμματειακή υποστήριξη της Επιτροπής Ελέγχου 
Δηλώσεων Περιουσιακής Κατάστασης του άρθρου 3Α 
του Ν. 3213/2003 (όπως τροποποιήθηκε και ισχύει) και 
συγκεκριμένα: 

α) εισήγηση για τα θέματα της Ημερήσιας Διάταξης 
των Συνεδριάσεων της Επιτροπής. 

β) σύνταξη, σε συνεργασία με τον Πρόεδρο της Επι¬ 
τροπής, και διανομή της ημερήσιας διάταξης. 

γ) τήρηση και πρακτικών των συνεδριάσεων και μέρι¬ 
μνα για την υπογραφή αυτών. 

Β ) Η παραλαβή και πρωτοκόλληση καταγγελιών. 

Γ) Η διεκπεραίωση εξερχομένων εγγράφων. 

Δ) Η αρχειοθέτηση και φύλαξη αρχείου των δηλώσεων 
περιουσιακής κατάστασης προηγούμενων ετών. 

Ε) Η παραλαβή δηλώσεων περιουσιακής κατάστασης 
και οικονομικών συμφερόντων. 

ΣΤ) Η τήρηση ηλεκτρονικού πρωτοκόλλου. 

Ζ) Η ενημέρωση και διαχείριση βάσης δεδομένων. 

ΑΡΘΡΟ 3 

ΛΟΙΠΕΣ ΑΡΜΟΔΙΟΤΗΤΕΣ 

1) Η Ειδική Υπηρεσία συνεργάζεται με ορκωτούς λογι¬ 
στές και ειδικούς επιστήμονες, στους οποίους η Επιτρο¬ 
πή αναθέτει τη διενέργεια ελεγκτικών πράξεων για την 
εκπλήρωση της αποστολής της. 

2) Επιμελείται της συνεχούς ενημέρωσης και παρακο- 
λούθησηςτροποποιήσεων νομοθεσίας για πληροφόρη¬ 
ση υπόχρεων. 

3) Συμμετέχει διά υπαλλήλου της που ορίζεται με από¬ 
φαση του Προέδρου της Επιτροπής, κατόπιν προτάσε- 
ως του Προϊσταμένου της Υπηρεσίας, σε Ειδική Ομάδα 
του Συμβουλίου της Ευρώπης (Οιτ>υρ οί 5ΐ3ΐθ5 Α93ίπ5ΐ 
(Ζοιτυρΐίοη - ΟΒΕΟΟ), υπεύθυνης για τη σύνταξη απα¬ 
ντήσεων σε ερωτηματολόγιο σε σχέση με τη πρόληψη 
της διαφθοράς σε βουλευτές. 

4) Είναι υπεύθυνη για την παραλαβή ισολογισμών, 
προϋπολογισμών, απολογισμών κομμάτων/συνασπι- 
σμών ως και αναλυτικών καταστάσεων εσόδων/εξόδων 
υποψηφίων ή/και αιρετών αντιπροσώπων της Βουλής 
των Ελλήνων και του Ευρωπαϊκού Κοινοβουλίου, σύμ¬ 
φωνα με την ισχύουσα νομοθεσία. 

5) Είναι υπεύθυνη για τη θεώρηση ονομαστικών κου- 
πονιών. 

6) Συνεργάζεται με το Τμήμα Βουλευτών και Κομμά¬ 
των και οποιαδήποτε δημόσια Αρχή ή Υπηρεσία ή άλλα 
νομικά ή φυσικά πρόσωπα, όταν κρίνεται απαραίτητη 
η αρωγή τους. 

7) Διεκπεραιώνει κάθε άλλο θέμα που της ανατίθεται 
γραπτώς ή προφορικώς από τον Πρόεδρο της Επιτρο¬ 
πής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2016 

Ο Πρόεδρος της Βουλής 

ΝΙΚΟΛΑΟΣ ΒΟΥΤΣΗΣ 




7828 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α'146/05.08.2016 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ καθώς και διάφορες πληροφορίες που σχετίζονται με 
αυτά, διατίθενται δωρεάν από την ιστοσελίδα νννννν.θΐ.ςι'· Για τα ΦΕΚ που δεν έχουν ψη¬ 
φιοποιηθεί και καταχωρισθεί στην πιο πάνω ιστοσελίδα δίνεται η δυνατότητα δωρεάν απο¬ 
στολής με ηλεκτρονικό ταχυδρομείο, μετά από αίτηση που υποβάλλεται ηλεκτρονικά με τη 
συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ΐΛ/6βιπ35ΐ6ΐ·.6ί(5)6ί.αΓ με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής ΔημοσιευτέαςΎλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρεί¬ 
τε στην ιστοσελίδα. Επίσης στην ιστοσελίδα μπορείτε να αναζητήσετε πληροφορίες 
σχετικά με την πορεία δημοσίευσης των εγγράφων, εφόσον γνωρίζετε τον Κωδικό Αριθ¬ 
μό Δημοσιεύματος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που 
πληρούν τις προϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΙ.ςΓ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: Η6ΐρά65Κ.6ί@βϊ·9Γ 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 καιτηλεφ. κέντρο 210 5279000) ννβΙ>ιπ35ΐβΓ.θΙ@θ1.9Γ 
Παραλαβής Δημ. Ύλης: (Ισόγειο, τηλ. 2105279167,2105279139) Πλη ροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9·'απηη3ΐ6·3@6ΐ·9 | ' 




























